Svetové dedičstvo UNESCOSvetové dedičstvo UNESCO
Súradnice: 48°27′29″S 18°53′47″V﻿ / ﻿48,45806°S 18,89639°V﻿ / 48.45806; 18.89639

**Banskoštiavnická Kalvária** je súbor celkovo dvadsiatich dvoch samostatných sakrálnych stavieb, z toho sedemnástich kaplniek, predstavujúcich výjavy z ukrižovania Ježiša a siedmich bolestí Panny Márie, troch kostolov, zastavenia „Ecce homo" a božieho hrobu, umiestnených na vrchu *Scharffenberg* (Ostrý vrch) v Banskej Štiavnici. Komplex bol vybudovaný v rokoch 1744 – 1751 v barokovom štýle a jeho inicializátorom bol jezuita František Perger.

Výstavba
--------

Stavba sa začala 14. septembra 1744 položením základného kameňa Horného kostola, predchádzalo jej odstúpenie pozemkov na Ostrom vrchu a odsúhlasenie výstavby ostrihomským arcibiskupom, sídliacim v tom čase v Trnave. Horný kostol, nazývaný aj „nemecký", bol dokončený a vysvätený v 1745. Celý komplex bol dostavaný a následne vysvätený o sedem rokov, 14. septembra 1751. Výstavba bola financovaná z darov mešťanov, erby významnejších darcov sú umiestnené na priečelia kaplniek. Pred vysviackou, na sviatok Najsvätejšej trojice, kalváriu navštívil aj cisár František Lotrinský.

### Rekonštrukcie

Kalvária bola rekonštruovaná prvý raz v roku 1894, keď boli opravené niektoré kalplnky architektom Viliamom Groszmannom. Po prevrate v 1948 prešla kalvária do vlastníctva štátu, čo viedlo k postupnému chátraniu. V rokoch 1978 – 1981, prebehla oprava financovaná štátom, pričom práce vykonávali dobrovoľne poväčšine veriaci z okolia. Práce viedol páter Karol Benovic, SVD.

Banskoštiavnická kalvária v roku 2017
Po Nežnej revolúcii došlo paradoxne k najväčšiemu znehodnoteniu kalvárie, výzdoba (reliéfy, drevené sochy) bola rozkradnutá a predaná, došlo aj k devastácii objektov. Zachované mobilné predmety boli postupne premiestnené do expozitúr banského múzea na Starom zámku, kde sa dajú pozrieť v rámci výstavy „Kalvária v azyle". V 2007 bola kalvária zapísaná na zoznam 100 najohrozenejších pamiatok sveta a hrozil jej zánik. 

Tretia, celková rekonštrukcia a obnovenie značne schátraných stavieb prebieha v súčasnosti (od roku 2008) pod vedením občianskeho združenia Kalvársky fond. Ten nadviazal na činnosť rovnomenného spolku, predtým komunistickým režimom zrušeným.

Súčasnosť
---------

V roku 2013 bol komplexne obnovený Dolný kostol, kde je v súčasnosti aj expozícia a slúži aj na liturgické účely. Pribúdali obnovené kaplnky, prírodný amfiteáter, nočné osvetlenie a technická infraštruktúra. Postupne sa dopĺňa aj sochárska výzdoba a upravuje areál. V októbri 2018 bol slávnostne dokončený aj Horný kostol. V súčasnosti prebieha obnova kostola Sväté schody (tzv. Stredný kostol) a kaplnky Boží hrob. Tak ako v minulosti, aj dnes je obnova možná vďaka podpore súkromných firiem, štátu a množstva individuálnych darcov. 

Areál kalvárie je voľne prístupný. V čase otváracích hodín infocentra: sobota, nedeľa: 9:00 – 16:00, pondelok-piatok: zatvorené je možné navštíviť infocentrum a expozíciu v ňom. V prípade záujmu si môžete tiež objednať platené sprievodcovské služby (vopred). V prípade dobrého počasia býva otvorený aj interiér Dolného kostola, v ktorom sa tiež nachádza expozícia. Vstup je voľný. Kaplnky sú štandardne zatvorené, je možné do nich len nazerať cez mrežové brány. V súčasnosti kalváriu ročne navštívi až 70 tis. návštevníkov. Konajú sa tu tiež pravidelne púte, sväté omše či iné kultúrne podujatia.

Literatúra
----------

* Hidvéghy, A.: Štiavnická Kalvária. Ako povstala, ako dnes vyzerá a ako sa na nej koná pobožnosť. Preložil F. R. Osvald. Banská Štiavnica 1901.
* Gindl, J. – Vozár, J.: Banská Štiavnica a okolie. Sprievodca po stavebných, umeleckých a technických pamiatkach. Banská Bystrica 1968.
* Celková, M.: Banská Štiavnica v minulosti a prítomnosti (v kresbe a grafike).Katalóg k výstave. Slovenské banské múzeum a Miestne kultúrne stredisko Banská Štiavnica 1987.
* KMEŤ Andrej: Veleba Sitna. Edičné pripravil Š. Baranovič. Tatran Bratislava 1989.
* KRAPKA, Emil – MIKULA, Vojtech: Dejiny Spoločnosti Ježišovej na Slovensku. Cambridge, Ontario, Kanada 1990.
* RADVÁNI, Hadrián a kol.: Banskoštiavnická Kalvária 1751 - 1991. Rímsko-katolícky farský úrad Banská Štiavnica 1991.
* VOZÁR, Jozef: *Denník princa Leopolda z cesty do stredoslovenských banských miest roku 1764*. Osveta Martin 1990, 2014: Banskoštiavnicko-hodrušský banícky spolok, Banská Štiavnica, ISBN 9788097085155.
* VOŠKOVÁ, Katarína: *Putovanie Banskoštiavnickou kalváriou*, Spolok Banskej Štiavnice ´91 a Kalvársky fond, 2009, ISBN 978-80-970125-3-3 2014, ISBN 9788097021955
* VOŠKOVÁ, Katarína: Chýbajúce sochy a architektonické výtvarné prvky z Banskoštiavnickej kalvárie, 2012
* BANSKÁ ŠTIAVNICA. In:  *Súpis pamiatok na Slovensku*. 1. vyd. Zväzok I A – J. Bratislava : Obzor, 1967. 536 s. S. 61 – 77. , o Kalvárii s. 75-76

Iné projekty
------------

Commons
* Spolupracuj na Commons Commons ponúka multimediálne súbory na tému **Kalvária (Banská Štiavnica)**

Referencie
----------

1. 1 2   *Návštevník* [online]. [Cit. 2021-11-11]. Dostupné online.
2. ↑  PARALLELUS. *História a súčasnosť* [online]. [Cit. 2019-01-04]. Dostupné online.

Externé odkazy
--------------

* Kalvaria.org - oficiálna stránka pamiatky
* Lisinovic.blog.sme.sk: *Putovanie po slovenských Kalváriách L – Banská Štiavnica*
* Virtuálna Banská Štiavnica: Kalvária Banská Štiavnica
* 

| * z
* d
* u
Banská Štiavnica |
| --- |
| Samospráva | 
* *Primátorka:* Nadežda Babiaková
* *Mestské časti:* Banská Štiavnica
* Banky
* Počúvadlianske Jazero
* Sitnianska
* Štefultov

 |
| Geografia | 
* Štiavnické vrchy
* Štiavnica
* Glanzenberg
* Petrov vrch
* Svätotrojičný vrch
* Zlatý vrch
* *Tajchy*
* Počúvadlo
* Štiavnické jazero
* *Chránené územia:* Arborétum Kysihýbeľ
* Kamenný jarok
* Michalské rašelinisko

 |
| Dejiny | 
* Banícka akadémia
* Požiar v roku 2023

 |
| Pamiatky a stavby | 
* Banícka a lesnícka akadémia
* Kalvária
* Klopačka
* Starý Zámok
* Nový zámok
* Synagóga
* Kostol svätej Kataríny
* Kostol Panny Márie Snežnej
* Kostol Nanebovzatia Panny Márie
* *Zoznam kultúrnych pamiatok I*
* *Zoznam kultúrnych pamiatok II*
* *K:Stavby*
* *K:Kostoly*

 |
| Doprava | 
* *Mestská:* MHD
* *Cestná:* I/51
* II/524
* *Železničná:* Železničná stanica
* Železničná trať Hronská Dúbrava – Banská Štiavnica
* *K:Doprava*

 |
| Námestia a ulice | 
* *Námestia:* Radničné
* *Zoznam*

 |
| Kultúra | 
* Botanická záhrada
* Banskoštiavnický Salamander
* Slovenské banské múzeum
* Schemnitz Gallery

 |
| Školy | 
* Gymnázium Andreja Kmeťa
* Stredná odborná škola sv. Františka Assiského
* Stredná priemyselná škola Samuela Mikovíniho
* Stredná odborná škola lesnícka
* *K:Školy*

 |